KIRJALLINEN KYSYMYS P-0545/02 esittäjä(t): Antonios Trakatellis (PPE-DE) komissiolle. Thessalonikin metro: komission viivästyminen hankkeen hyväksymismenettelyjen loppuunsaattamisessa ja yhteisön oikeuden rikkomista koskevan syytteen tutkimisessa.



Virallinen lehti nro 172 E , 18/07/2002 s. 0212 - 0213



KIRJALLINEN KYSYMYS P-0545/02 esittäjä(t): Antonios Trakatellis (PPE-DE) komissiolle (21. helmikuuta 2002) Aihe: Thessalonikin metro: komission viivästyminen hankkeen hyväksymismenettelyjen loppuunsaattamisessa ja yhteisön oikeuden rikkomista koskevan syytteen tutkimisessa Viimeksi antamassaan vastauksessa kysymykseen, joka koski Thessalonikin metrohankkeen toteutuksen viivästymistä (P-3194/01(1)), komission jäsen Bolkestein ilmoitti minulle, että kansalliset viranomaiset eivät ole vielä esittäneet komissiolle pyyntöä tämän suuren hankkeen yhteisrahoituksen määrän vahvistamisesta, että komissio on lähettänyt Kreikan viranomaisille kirjeen saadakseen tiettyjä selvennyksiä sekä asiakirjoihin että hankkeeseen yleisesti ja että on selvää, että yhteisön lainsäädännön noudattaminen on yksi vaadituista edellytyksistä, jotta Euroopan aluekehitysrahasto voi rahoittaa kyseistä hanketta. Tämän jälkeen sen paremmin kansalliset viranomaiset kuin Euroopan komissiokaan eivät ole näyttäneet tekevän mitään ja thessalonikilaiset protestoivat sitä vastaan, että heitä pidetään pilkkana, koska jo vuosikymmenen ajan hanke on pysynyt pelkästään paperilla. EY:n perustamissopimuksen 232 artiklan (entinen 175 artikla) taustaa vasten, jonka mukaan EY:n toimielintä vastaan voidaan nostaa kanne laiminlyönnistä, kysyn: Mihin konkreettisiin toimiin komissio on ryhtynyt (esimerkiksi pyyntö vahvistaa yhteisrahoituksen määrä) saadakseen tämän hankkeen etenemään, kun otetaan huomioon, että myös valtiontukia ja julkisia sopimuksia koskevien yhteisön säännösten rikkomista koskevan syytöksen tutkiminen on vielä kesken? Miksi Euroopan investointipankki ei ole hyväksynyt hankkeen rahoitussuunnitelmaa ja myöntänyt lainaa? Liittyykö tämä viivästyminen kysymyksiin, jotka koskevat yhteisön lainsäädäntöön mukautumista? Onko mahdollista, että hanke rakennetaan kansallisista ja yhteisön lähteistä tulevalla yhteisrahoituksella ilman Euroopan investointipankin tukea, ja miten selitetään se, että komissio on jo ennen hankkeen hyväksymistä myöntänyt määrärahoja valmistelutöihin, vaikka hankkeen toteuttaminen on vielä harkittavana? (1) EYVL C 93 E, 18.4.2002, s. 219. Frederik Bolkesteinin komission puolesta antama vastaus (22. maaliskuuta 2002) Komissio haluaisi ilmoittaa arvoisalle parlamentin jäsenelle, että julkisten hankintojen käyttöoikeussopimushankkeissa komissio ei ole vastuussa pankkien, käyttöoikeussopimuksen haltijoiden eikä kyseisen jäsenvaltion käytöksestä hankkeiden rahoittamista koskevissa neuvotteluissa eikä näiden neuvotteluiden onnistumisesta tai mahdollisesta epäonnistumisesta. Komissio ihmetteleekin, minkä vuoksi kyseisessä tapauksessa viitataan EY:n perustamissopimuksen 232 artiklaan. Tässä yhteydessä komissio haluaisi myös ilmoittaa arvoisalle parlamentin jäsenelle, että sen tietojen mukaan Euroopan investointipankki (EIP) ja kansalliset pankit ovat vaatineet käyttöluvan haltijalta tiettyjä muutoksia osakkaidensa rahoitusosuuteen ennen kyseisen hankkeen rahoitussuunnitelman hyväksymistä. Viimeksi saatujen tietojen perusteella käyttöluvan haltijan osakkaat eivät ole vieläkään tehneet näitä muutoksia. Komissio vahvistaa, ettei se ole vieläkään saanut Kreikan viranomaisten hakemusta, joka koskee kyseisten hankkeen yhteisrahoitusta rakennerahastoista ohjelmasuunnittelukautena 20002006. Komissio pyytää arvoisaa parlamentin jäsentä tutustumaan kirjalliseen kysymykseensä 3194/01(1) saamansa komission vastauksen toiseen kappaleeseen. Ohjelmasuunnittelukauden 19941999 aikana komissio on hyväksynyt tälle hankkeelle 5,8 miljoonaa euroa osana yhteisön tukea Kreikalle. Tämä yhteisrahoitus liittyi pääasiassa ennen rakennustöitä tarvittaviin valmisteleviin töihin, kuten rakennuspaikan geoteknisiin ja arkeologisiin tutkimuksiin sekä julkisten palveluverkkojen tutkimuksiin. Käyttöoikeussopimuksen määräysten mukaisesti näiden töiden tulokset jäävät jäsenvaltion omaisuudeksi, ja niitä voidaan käyttää kyseisen hankkeen kehittämisessä tulevaisuudessa. (1) EYVL C 93 E, 18.4.2002, s. 219.